ആദ്യം അണലി, രണ്ടാമത് മൂര്ഖന് ഉത്ര കേസിന്റെ നാള്വഴികള് ഭിന്നശേഷിക്കാരിയായ ഭാര്യയെ പാമ്ബിനെകൊണ്ടു കടിപ്പിച്ചു കൊലപ്പെടുത്തുക..കേരളം ഞെട്ടലോടെയാണ് ഈ വാര്ത്ത കേട്ടത്. അപൂര്വങ്ങളില് അപൂര്വമായ കേസില് ഉത്ര മരിച്ച് ഒരു വര്ഷവും 5 മാസവും 4 ദിവസവും തികയുമ്ബോഴാണ് കൊല്ലം ജില്ലാ ജില്ലാ അഡീഷണല് സെഷന്സ് കോടതി ഒക്ടോബര് 11ന് വിധി പറഞ്ഞത്. തുടര്ന്ന് മൂന്നു ദിവസങ്ങള്ക്ക് ശേഷം പ്രതി സൂരജിന് ഇരട്ട ജീവപര്യന്തം ശിക്ഷ വിധിക്കുകയും ചെയ്തു. കേരള മനസാക്ഷിയെ ഞെട്ടിച്ച ഉത്ര കേസിന്റെ നാള് വഴികള് ഇങ്ങനെയാണ്.ആദ്യം അണലി, രണ്ടാമത് മൂര്ഖന്2018 മാര്ച്ച് 25നായിരുന്നു ഉത്രയുടെയും സൂരജിന്റെയും വിവാഹം. 100 പവന് സ്വര്ണവും ലക്ഷങ്ങളും നല്കിയാണ് ഉത്രയെ മാതാപിതാക്കള് വിവാഹം കഴിപ്പിച്ചയച്ചത്. രണ്ടു വര്ഷം കഴിഞ്ഞ് 2020 മാര്ച്ച് 2നാണ് ഉത്രയ്ക്ക് ആദ്യം പാമ്ബുകടി ഏല്ക്കുന്നത്. അടൂരില് ഭര്തൃവീട്ടില് വെച്ചാണ് ആദ്യം പാമ്ബ് കടിയേറ്റത്. അണലിയാണ് കടിച്ചത്. തുടര്ന്ന് തിരുവല്ലയിലെ സ്വകാര്യ മെഡിക്കല് കോളജില് 16 ദിവസം ചികിത്സയിലായിരുന്നു. ചികിത്സക്ക് ശേഷം ഉത്രയുടെ അഞ്ചലിലെ വീട്ടില് കഴിയുന്നതിനിടയില് മെയ് ആറിന് വീണ്ടും പാമ്ബ് കടിയേല്ക്കുകയായിരുന്നു. അന്ന് ഉത്രയുടെ മരണം സംഭവിച്ചു. മൂര്ഖന് പാമ്ബാണ് അന്ന് കടിച്ചത്. ആ ദിവസം ഉത്രയുടെ ഭര്ത്താവ് സൂരജും വീട്ടില് ഉണ്ടായിരുന്നു. എയര്ഹോളുകള് പൂര്ണമായും അടച്ച എസിയുളള മുറിയാണ്. ജനലുകള് തുറന്നിടുന്ന പതിവില്ല. എന്നിട്ടുമെങ്ങനെ പാമ്ബ് മുറിയില് കയറിയെന്ന ബന്ധുക്കളുടെ സംശയമാണ് യുവതിയുടെ മരണം കൊലപാതകമാണ് എന്ന നിഗമനത്തിലേക്ക് എത്തിച്ചത്.സൂരജ് അറസ്റ്റില്മെയ് 7നാണ് അസ്വഭാവിക മരണത്തിന് പൊലീസ് കേസെടുത്തത്. മെയ് 19ന് ഉത്രയുടെ രക്ഷിതാക്കള് കൊല്ലം റൂറല് എസ്പിക്ക് പരാതി നല്കി. അന്വേഷത്തിനിടെ 2020 മെയ് 24നാണ് ഉത്രയുടെ ഭര്ത്താവ് സൂരജ് അറസ്റ്റിലായത്. പാമ്ബ് കടിച്ചതല്ല പാമ്ബിനെ കൊണ്ട് കടിപ്പിച്ചതാണെന്ന് അന്വേഷണത്തില് വ്യക്തമായി. സൂരജിന് പാമ്ബിനെ നല്കിയ സുരേഷും അറസ്റ്റിലായി. ജൂണ് ഒന്നാം തിയ്യതി സൂരജിന്റെ അച്ഛന് സുരേന്ദ്രനെ പൊലീസ് അറസ്റ്റ് ചെയ്തു. പിന്നീട് സൂരജിന്റെ അമ്മയും സഹോദരിയും അറസ്റ്റിലായി. ഭര്തൃവീട്ടില് ഉത്ര പീഡനം നേരിട്ടെന്ന് വ്യക്തമായി.സ്വര്ണാഭരണങ്ങള് കണ്ടെടുത്തുഉത്ര കേസില് നിര്ണായക വഴിത്തിരിവുണ്ടായി. കൊല്ലപ്പെട്ട ഉത്രയുടെ സ്വര്ണാഭരണങ്ങള് കണ്ടെടുത്തു. ഉത്രയുടെ ഭര്ത്താവ് സൂരജിന്റെ അടൂരിലെ വീടിന് പുറത്ത് നിന്നാണ് സ്വര്ണം കണ്ടെടുത്തത്. സ്വര്ണാഭരണങ്ങള് പലയിടങ്ങളില് കുഴിച്ചിട്ട നിലയിലായിരുന്നു. കൊലപാതകത്തിന് മുമ്ബ് ലോക്കറില് നിന്നെടുത്ത സ്വര്ണമാണ് കണ്ടെടുത്തത്.കൊന്നത് താന് തന്നെയെന്ന് സൂരജ്ഉത്രയെ കൊന്നുവെന്ന് മാധ്യമങ്ങള്ക്ക് മുന്നില് സൂരജ് സമ്മതിച്ചു. അടൂരിലെ വീട്ടില് വനംവകുപ്പ് തെളിവെടുപ്പിനെത്തിച്ചപ്പോഴാണ് ഉത്രയെ കൊന്നുവെന്ന് സൂരജ് പറഞ്ഞത്. എന്തിനാണ് കൊലപ്പെടുത്തിയതെന്ന ചോദ്യത്തിന് മറുപടി നല്കിയില്ല ഞാനാണ് എല്ലാം ചെയ്തത്, വേറെയാരുമല്ല, ഞാനാ ചെയ്തത്. എന്താണ് ചെയ്യാനുള്ള കാരണം എന്ന ചോദ്യത്തിന്, അങ്ങനെ ചെയ്തു എന്നുമാത്രമാണ് സൂരജ് പറഞ്ഞത്. എന്താണ് പ്രേരണ എന്ന ചോദ്യത്തിന് അങ്ങനെയൊന്നുമില്ല എന്നു പറഞ്ഞ് കരഞ്ഞു.പാമ്ബ് പിടുത്തക്കാരനെ മാപ്പുസാക്ഷിയാക്കികൊലപാതകത്തിന് വേണ്ടിയാണ് മൂര്ഖനെ വാങ്ങിയതെന്ന് തനിക്ക് അറിയില്ലായിരുന്നു എന്നാണ് പാമ്ബ് പിടുത്തക്കാരന് സുരേഷ് ക്രൈംബ്രാഞ്ചിന് നല്കിയ മൊഴി. തന്നെ മാപ്പ് സാക്ഷിയാക്കണമെന്നാവശ്യപ്പെട്ട് സുരേഷ് പുനലൂര് ഫസ്റ്റ് ക്ലാസ് ജുഡീഷ്യല് മജിസ്ട്രേറ്റ് കോടതില് അപേക്ഷ നല്കിയിരുന്നു. മാപ്പ് സാക്ഷിയാക്കുന്നതില് എതിര്പ്പില്ലെന്ന് അന്വേഷണ സംഘവും കോടതിയെ അറിയിക്കുകയായിരുന്നു. സുരേഷിന്റെ രഹസ്യമൊഴിയും കോടതി രേഖപ്പെടുത്തി. അതിനു പിന്നാലെയാണ് സുരേഷിനെ മാപ്പുസാക്ഷിയാക്കിയത്. ലക്ഷ്യം ഉത്രയെ ഒഴിവാക്കി സ്വര്ണവും ഇന്ഷുറന്സ് തുകയും തട്ടിയെടുക്കുകസ്വര്ണവും പണവും തട്ടിയെടുത്ത് തട്ടിയെടുത്ത് ഉത്രയെ ഒഴിവാക്കുക മാത്രമായിരുന്നില്ല സൂരജിന്റെ ലക്ഷ്യം. ഉത്രയുടെ മരണം പോലും പ്രയോജനപ്പെടുത്തി പണമുണ്ടാക്കാനായിരുന്നു ശ്രമം. ഇതിനാണ് ഒരു വര്ഷം മുമ്ബ് ഉത്രയുടെ പേരില് സൂരജ് വന് തുകയ്ക്ക് ഇന്ഷുറന്സ് പോളിസി എടുത്തത്. പോളിസിയെടുത്ത് ഒരു വര്ഷം കഴിഞ്ഞ് മരണം സംഭവിച്ചാല് നോമിനിക്ക് ഇന്ഷുറന്സ് തുക ലഭിക്കും. ഈ തുകയില് കണ്ണുവെച്ച് കൂടിയായിരുന്നു ഉത്രയുടെ കൊലപാതകം. കസ്റ്റഡിയിലെ ചോദ്യംചെയ്യലിലാണ് സൂരജ് ഇത് അന്വേഷണ സംഘത്തോട് സമ്മതിച്ചത്.ഡമ്മി പരിശോധനകട്ടിലില് കിടക്കുന്ന ഉത്രയെ എങ്ങനെ പാമ്ബിനെ കൊണ്ട് കടിപ്പിച്ചെന്നറിയാന് ഡമ്മി പരീക്ഷണം നടത്തി. വനം വകുപ്പിന്റെ അരിപ്പ സ്റ്റേറ്റ് ട്രെയിംനിംഗ് സെന്റിലായിരുന്നു ഡമ്മി പരിശോധന. അന്വേഷണ ഉദ്യോഗസ്ഥന്, തഹസില്ദാര്, സര്പ്പ പഠന വിദഗ്ധന് എന്നിവരുടെ സാന്നിധ്യത്തിലായിരുന്നു പരിശോധന നടന്നത്. കൃത്രിമ കയ്യില് ഇറച്ചി കഷ്ണം കടിപ്പിച്ചായിരുന്നു പരിശോധന. ഉത്രയുടെ കയ്യില് രണ്ട് മുറിവുകളാണ് ഉണ്ടായിരുന്നത്. ഇത്രയും അകലത്തില് സ്വാഭാവികമായി പാമ്ബ് കടിക്കാറില്ല. രണ്ട് മുറിവുകളും തമ്മിലുള്ള ആഴ വ്യത്യാസം കണ്ടെത്തിയ അന്വേഷണ സംഘം കൊലപാതകമെന്നത് ഉറപ്പിക്കുകയായിരുന്നു. ഇക്കാര്യങ്ങളും ഈ ദൃശ്യങ്ങളുടെ അടിസ്ഥാനത്തില് കോടതിയില് സമര്പ്പിച്ച റിപ്പോര്ട്ടിലുണ്ട്. 2020 ആഗസ്ത് 14ന് കുറ്റപത്രം സമര്പ്പിച്ചു. ഒക്ടോബര് 7ന് കേസിന്റെ വിചാരണ തുടങ്ങി. ജൂലൈ 7ന് അന്തിമവാദം തുടങ്ങി. ഒക്ടോബര് 4നാണ് വിചാരണ പൂര്ത്തിയായത്.സൂരജ് കുറ്റക്കാരന്ഒക്ടോബര് 11ന് കൊല്ലം ജില്ലാ അഡീഷണല് സെഷന്സ് കോടതി സൂരജ് കുറ്റക്കാരനെന്ന് വിധിച്ചു. ഇന്ത്യന് ശിക്ഷാനിയമത്തിലെ 307, 302, 328, 201 വകുപ്പുകള് പ്രകാരം പ്രതി കുറ്റക്കാരനാണെന്നാണ് കോടതി വിധി. കൊലപാതകം, വധശ്രമം, തെളിവ് നശിപ്പിക്കല് തുടങ്ങിയ കുറ്റങ്ങളാണ് ചുമത്തിയത്.സൂരജിന് ഇരട്ട ജീവപര്യന്തംഒക്ടോബര് 13ന് സൂരജിന് ഇരട്ട ജീവപര്യന്തം കോടതി ശിക്ഷ വിധിച്ചു. പ്രതിയുടെ പ്രായം പരിഗണിച്ചാണ് വധശിക്ഷ ഒഴിവാക്കിയത്.